Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Και στίχους ποιήματος, αφιερωμένους στους ένδοξους… Τούρκους στρατιώτες, απήγγειλε -αλά Ερντογάν- ο μειονοτικόςΟντέρ Μουμίν, ολοκληρώνοντας την προκλητική του ομιλία σ’ εκδήλωση αλυτρωτικού συλλόγου στην Τουρκία, με φόντο σημαίες της… Ανεξάρτητης Θράκης.Το περασμένο Σάββατο, και κατά τη διάρκεια ομιλίας του στην ετήσια γενική συνέλευση του παραρτήματος Προύσας του αλυτρωτικού Συλλόγου Αλληλεγγύης Τούρκων Δυτικής Θράκης (ΒΤΤDD), ο μειονοτικός δήμαρχος Ιάσμου προχώρησε σ΄ ένα πρωτοφανές ανθελληνικό κήρυγμα, δηλώνοντας «πίστη στον τουρκισμό του» και αποκαλύπτοντας πως εκλέχθηκε με τη βοήθεια τουρκοφρόνων της μειονότητας. Προχωρώντας ένα βήμα παραπάνω, έθεσε ως αποστολή της διοίκησής του στον δήμο Ιάσμου τον «εναγκαλιασμό» του με τη μητέρα πατρίδα. Δηλαδή την Τουρκία. Να σημειωθεί πως το 30% των κατοίκων του δήμου Ιάσμου είναι Χριστανοί.Το εθνικιστικό - φιλοτουρκικό ντελίριο του μειονοτικού δημάρχου Ιάσμου ολοκληρώθηκε με τον κ.Μουμίν ν’ απαγγέλει στίχους ποιήματος, που στο παρελθόν και Τούρκος πρόεδρος Ταγίπ Ερντογάν είχε χρησιμοποιήσει στη διάρκεια συνεδριάσεων της Κοινοβουλευτικής Ομάδας του, απευθυνόμενος προς τους Τούρκους στρατιώτες : «Μεχμέτ μου (σ.σ. ο Τούρκος στρατιώτης), χαρείτε, τα κεφάλια ψηλά κι αν πεθάνουμε, χαρείτε κι αν γυρίσουμε σπίτι. Μη νομίζεις πως οι ρόδες μένουν στην ανηφόρα. Το αύριο και βέβαια είναι δικό μας, και βέβαια δικό μας. Ο ήλιος βγήκε, ο ήλιος έπεσε, η αιωνιότητα είναι δική μας». Όλα αυτά, έχοντας δίπλα του ο δήμαρχος Ιάσμου, τη σημαία της λεγόμενης Ανεξάρτητης Δυτικής Θράκης.Στο τέλος της ομιλίας του ο δήμαρχος Ιάσμου αναφέρθηκε και στον Αχμέτ Σαδίκ, εκλιπόντα εθνικιστή ηγέτη των τουρκοφρόνων της Θράκης τις δεκαετίες 1980 -1990, αναφέροντας προκλητικά πως «θυσιάστηκε», υιοθετώντας το αφήγημα της Άγκυρας και των τουρκοφρόνων της μειονότητας, πως ο θάνατός του δεν οφείλεται σε τροχαίο δυστύχημα το 1995 αλλά σε εξωγενείς παράγοντες, που ήθελαν να τον βιολογικό του αφανισμό. Στην εκδήλωση παρευρέθηκε και ο γιος του Σαδίκ, κ.Λεβέντ Σαδίκ, που τα τελευταία χρόνια δραστηριοποιείται επιχειρηματικά στην Θράκη με το «ΟΚ» του Ερντογάν.Σύμφωνα με την εφημερίδα «ΦΩΝΗ ΤΗΣ ΡΟΔΟΠΗΣ» στην Κομοτηνή, η ομιλία του δημάρχου Ιάσμου προκάλεσε προβληματισμό ακόμη και σε πολιτικούς της μειονότητας καθώς, όπως λένε, ο κ.Μουμίν που δεν κρύβει τη φιλοδοξία του να γίνει βουλευτής στο μέλλον επιδιώκοντας να καταστεί νέος Αχμέτ Σαδίκ.«Δεν γνωρίζουμε αν για αυτό το εθνικιστικό ντελίριο θα πρέπει να παρέμβουν πλέον οι αρμόδιοι φορείς, τα υπουργεία Εσωτερικών και Εξωτερικών, αλλά και οι Εισαγγελικές Αρχές προκειμένου να διερευνήσουν αν προκύπτουν τυχόν ποινικές ευθύνες του Δημάρχου Ιάσμου» σχολιάζει η τοπική εφημερίδα, επισημαίνοντας τη διατάραξη της ηρεμίας στην ευαίσθητή περιοχή.Στην αλυτρωτική εκδήλωση στην Προύσα της Τουρκίας παρευρέθηκε και ο μειονοτικός δήμαρχος Αρριανών Αμέτ Ριτβάν, ο οποίος όμως μίλησε γενικά χωρίς να επιδοθεί σε εθνικιστικού τύπου ακρότητες.«Για μένα αγαπητοί μου και πιο πάνω από τους επισήμους είναι τα μέλη της μουσουλμανικής τουρκικής μειονότητας Δυτικής Θράκης που γέμισαν αυτή την αίθουσα. Σας χαιρετίζω όλους, χαιρετίζω τους αδελφούς μας από τους δήμους Yildirim, Osmangazi και Nilufer.Αξιότιμοι υπουργοί μου, κ. Cavit Caglar, κ. Hakan Cavusoglu, κ. Γενικέ Διευθυντή του IRCICA Halit Eren, κ. Πρόεδρε του Συλλόγου Αλληλεγγύης των Τούρκων της Δυτικής Θράκης. κ. Βουλευτές μου, συνάδελφοι δήμαρχοί μου, κ. Πρόεδρε της Συμβουλευτικής Επιτροπής και εκλεγμένε Μουφτή Κομοτηνής, αξιότιμα μέλη τους πρωτοκόλλου σας χαιρετίζω όλους με σεβασμό.Όσο περίμενα έξω ρώτησα αν στο παρελθόν κάποιος Δήμαρχος Ιάσμου είχε την τιμή να παρευρεθεί σε αυτή τη γενική συνέλευση και μου είπαν όχι. Η καινούργια αποστολή, το καινούργιο όραμα του Δήμου Ιάσμου, θα είναι να αγκαλιάσει τη μητέρα πατρίδα από εδώ και πέρα. Είμαστε με δύναμη δίπλα στους αδελφούς μας, στην Κωνσταντινούπολη, στην Άγκυρα, στη Σμύρνη. Αυτός ήταν ο πρώτος λόγος που ήρθα.Ο δεύτερος ήταν για να πω ευχαριστώ. Ο πρόεδρος είπε ότι στις τοπικές εκλογές και κοινοβουλευτικές εκλογές δεν τσιγκουνεύθηκαν στη βοήθειά τους. Και εγώ είμαι μάρτυρας αυτής της βοήθειας. Ευχαριστώ θερμά όλους τους αδελφούς μου που ήρθαν από εδώ, άσκησαν το δημοκρατικό τους δικαίωμα και ψήφισαν.Εγώ ήρθα εδώ για να γίνουμε αδελφοί Δήμοι, τα Αρριανά έγιναν με το Osmangazi, εμείς από ότι φαίνεται θα γίνουμε με το Yildirim, αξιότιμε δήμαρχέ μου. Αύριο θα επισκεφθώ τους δημάρχους Osmangazi και Yildirim και με αυτή την ευκαιρία θέλω να σας προσκαλέσω στο Φεστιβάλ Κερασιού που θα διοργανώσουμε στις 5,6 και 7 Ιουνίου.Και ένα καινούργιο πρότζεκτ μας. Της νέας διοίκησης του Δήμου Ιάσμου. Την 1η Σεπτεμβρίου, την Παγκόσμια Ημέρα Ειρήνης, θα διοργανώσουμε ένα Φεστιβάλ Ειρήνης. Έχουμε πραγματοποιήσει συναντήσεις με τους Δήμους Mestanli και Smolen από τη Βουλγαρία, αυτοί οι δύο Δήμοι θα συμμετέχουν σε αυτό το Φεστιβάλ, από την Ελλάδα θα συμμετέχουν οι Δήμοι Ορεστιάδας και Θάσου. Έχουμε συμφωνήσει και είναι πολύ πιθανό να συμμετέχει και ο Δήμος Αθηναίων και αύριο θα μεταφέρω την πρόσκλησή μας στους δυο Δήμους από την Προύσα.Εγώ τον Ίασμο τον βλέπω ως εξής, είναι ένας Δήμος που συμβιώνουν χριστιανοί και μουσουλμάνοι, Τούρκοι και Ρωμιοί. Εμείς σκοπεύουμε να τον κάνουμε ένα κέντρο πολυπολιτισμικότητας. Εύχομαι να μας στηρίξετε σε αυτό.Οι προηγούμενοι ομιλητές αναφέρθηκαν στα προβλήματα στη Δυτική Θράκη. Εγώ θεωρώ ότι πρέπει να κοιτάξουμε με προσοχή τους αποφοίτους ελληνικών λυκείων. Και εγώ είμαι απόφοιτος ελληνικού γυμνασίου, λυκείου και πανεπιστημίου, αλλά δόξα τω θεώ μέχρι σήμερα δεν έχασα τίποτα από την πίστη μου στο μουσουλμανισμό και στον τουρκισμό μου. Πολλοί μου λένε "μη λες πολλά κουκούλωσέ το και προχώρα". Εγώ διαφωνώ. Αυτοί που μας παρακολουθούν λένε ότι κάνω σόου. Για εμένα όμως πολιτικός είναι αυτός που βάζει την πολιτική να περνάει από την καρδιά του. Αυτό έχουμε μάθει και τέτοια πολιτική εφαρμόζουμε. Εδώ και 13 χρόνια οι φίλοι οι οποίοι κέρδιζαν τον Δήμο Ιάσμου, που κέρδιζαν προβάλλοντας τον θρησκευτικό διαχωρισμό, δυστυχώς σήμερα μας κάνουν αντιπολίτευση συνεργαζόμενοι με τους Έλληνες δημοτικούς συμβούλους.Είναι ακατανόητη η κατάσταση. Επειδή το σύστημα στις τοπικές εκλογές στην Ελλάδα είναι η απλή αναλογική, αν και ο Δήμος μας κέρδισε με το μεγαλύτερο ποσοστό στο σύνολο της περιφέρειας Ανατολικής Μακεδονίας και Θράκης, εξέλεξε 11 δημοτικούς συμβούλους και η τουρκική λίστα της αντιπολίτευσης συνεργάζεται με την ελληνική λίστα και προσπαθεί να μας βάλει εμπόδια. Καλά να είναι. Αυτό που θέλω να πω είναι ότι πρέπει να δώσουμε ένα τέλος σε αυτούς που πεισμώνουν μαζί μας.Υπάρχουν και κάποιοι νεαροί φίλοι μας εδώ, θέλω να απευθυνθώ σε αυτούς λέγοντας ότι θα μείνουμε όρθιοι και ότι θα πάντα θα μνημονεύουμε τον Αχμετ Σαδίκ».